Source: http://www.bihon.ro/tiberiu-negrean-e-adversara-pe-care-o-doream/1715993
Timestamp: 2017-05-26 05:33:23+00:00

Document:
Tiberiu Negrean: „E adversara pe care o doream” - BIHON
Publi24 BIHON BIHON Ştirile judeţului Bihor Tiberiu Negrean: „E adversara pe care o doream” Tiberiu Negrean: „E adversara pe care o doream”	De	Gavril Nutiu	la	17. octombrie 2016 15:56	© Tiberiu Negrean a înscris zece goluri în turneul de la Rijeka FOTO: WWW.ORADEABESTPHOTO.RO
CSM Digi va întâlni Waspo Hannover în barajul pentru grupele Ligii Campionilor. Tragerea la sorţi pentru play-off-ul LEN Champions League a consemnat o adversară redutabilă pentru campioana României, care va juca în compania echipei Waspo Hannover.	Waspo a încheiat sezonul trecut pe locul 2 în campionatul Germaniei, după Spandau ’04 Berlin. Adversara echipei noastre a jucat direct în turul secund preliminar al Ligii Campionilor, câştigând Grupa G, în care a înregistrat două victorii, 8-6 cu Jadran Herceg Novi (gazda turneului) şi 8-5 cu ASC Duisburg, respectiv un eşec, 10-11 cu NC Vouliagmeni. Waspo Hannover dispune de un lot valoros, din care fac parte trei internaţionali germani – Kong, Bukowski, Winkelhorst şi nu mai puţin de şapte jucători croaţi, muntenegreni şi sârbi.
Căpitanul CSM Digi, Tiberiu Negrean, care a fost de altfel golgheterul echipei noastre în turneul de la Rijeka, cu zece goluri marcate, consideră că tragerea la sorţi a fost favorabilă pentru noi. „Waspo Hannover este adversara pe care ne-am dorit-o în play-off, părând să fie o echipă mai accesibilă faţă de Brescia sau Verona. Asta nu înseamnă că este o adversară facilă. Este o echipă redutabilă, din moment ce a câştigat grupa în care s-a aflat, devansând pe Jadran Herceg Novi şi Vouliagmeni. Din câte ştim deocamdată, au în lot trei internaţionali germani şi numeroşi jucători din Muntenegru, Croaţia şi Serbia. Împreună cu antrenorii noştri, vom viziona casete cu jocurile lor şi ne vom face o impresie despre valoarea şi potenţialul de care dispun”, ne-a declarat internaţionalul român.
Tibi Negrean consideră că atât CSM Digi cât şi Waspo Hannover sunt echipe apropiate valoric. „Îmi este greu să fac aprecieri despre şansele de calificare. Cred că ambele echipe deţin şanse aproximativ egale. Din punctul nostru de vedere, este o adversară mai accesibilă faţă de cea din sezonul trecut, OSC Budapesta. Calificarea s-ar putea decide în funcţie de forma de moment sau de alte mici detalii care pot face diferenţa. Noi credem în şansele noastre şi ne vom bate pentru a ajunge în grupele Ligii Campionilor, aşa cum au făcut-o şi colegii noştri de club de la echipa de baschet”, a conchis căpitanul CSM Digi.
Waspo Hannover (Germania) – CSM Digi Oradea (România)
AN Brescia (Italia) – Jadran Carine Herceg Novi (Muntenegru)
Primorje Rijeka (Croaţia) – ZF Eger (Ungaria)
OSC Budapesta (Ungaria) – SM Verona (Italia)
Întâlnirile se desfăşoară în dublă manşă eliminatorie, la datele de 26 octombrie, respectiv 9 noiembrie. Echipele învingătoare vor accede în grupele LEN Champions League, iar învinsele vor juca în sferturile de finală ale Euro Cup.
Taguri: csm digi oradea, tiberiu negrean	0Comentarii	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
 CSM 
 CSM 
 CSM 
 CSM 
 csm